
Inngangur. 

Þegar eg var um tíma í vetur að hugsa um, 
hvernig ætti að segja frá þeim dularfullum 
fyrirbrigðum, sem fyrir okkur hafa borið, var lengr 
að vef jast fyrir mér saga um Stephenson, Englending^ 
inn, sem fann upp eimreiðina. Hann lagði upp- 
fundning sina fyrir nefnd visindamanna i þvi skyni að 
fá með timanum járnbraut lagða. Og hann sagði 
nefndinni, að hann ætlaðist til, að þessi vél sin gæti 
farið átta enskar milur á klukkustund. Vinur hans, 
sem vissi, hverjar hugmyndir Stephenson gerði sér 
um vélina, furðaði sig á þessu. »Hvernig stendur á 
þvi, að þú talar um 8 milur — þú sem heldur, að 
vél þin geti farið 80 milur á klukkustund?« sagði 
maðurinn við hann. Þá varð Stephenson þetta að orði: 
»Það á aldrei að segja mönnum meira en þeir geta 
trúað. Þeir trúa ekki 80 milna staðhæfingunni. En 
eg er ekki vonlaus um, að þeir trúi, ef eg tek ekkí 
til meira en 8 milur«. 

Nú fór eg að hugsa um, hvort eg ætti ekki að 
haga mér eins og Stephenson — hvort eg ætti ekki 
láta mér nægja 8 mílumar — með öðrum orðum. 



hvort eg ætti ekki að láta við það sítja, að segja 
frá þeim fyrirbrigðum einum, sem raikil líkindi væru 
til að yrðu tekin trúanleg, en geyraa hin, þangað 
til menn yrðu betur undir það búnir að fá að heyra 
frá þeim skýrt. 

Eg dáist að Stephenson — meðal annars fyrir 
varkárni hans og mannþekking — en eg ætla mér ekki 
að vera jafn-varkár eins og hann, og heíi ekki heldur 
verið það að undanförnu. Eg skal segja ykkur, 
hvernig einkum stendur á því. 

Eg geri ráð fyrir, að mönnum megi alment 
skifta i þrjá flokka. 

Fyrst eru þeir spekingar, seöi ekki taka trúan- 
legar frásagnir um nein dularfull fyrirbrigði, hverjir 
sem skýra frá þeim og hvað ríkar sannanir sem fyrir 
þeim eru. Þeim fer eins og franska akademiinu fór, 
þegar þvi var skýrt frá, að það væri sannanlegt, að 
steinn hefði fallið á einum stað úr lofti niður á 
jörðina, og skorað var á það að rannsaka málið. 
Það svaraði á þessa leið: »Meður því, að engir 
steinar eru til i loftinu, þá geta ekki heldur neinir 
steinar fallið úr loftinu niður á jörðina, og þá er 
ekki heldur neitt að rannsaka«. Nú veit hvert 
mannsbam að loftsteinar eru til. Eins segja sumir 
menn: »Meður því að engin dularfull fyrirbrigði 
eru til, þá hafa þau ekki heldur gerst hér í Reykja- 
vík, né neinstaðar annarstaðar. Fyrir því er engu 
að trúa og ekkert að rannsaka*. Alla þá menn> 
sem segja frá dularfullum fyrirbrigðum, telja þeir 
annaðhvort hérvillinga, fulla af hjátrú og hindur- 
vitnum^ eða þá blátt áfram lygara. 

Eg geri mér nokkura von um, að menn verði 
mér sammála um það^ að ekki getí eg lagað erindi 

mitt eftir þessum mönnum. Eg verð að láta mér 
standa á sama um það; þó að þeir kalli mig lygara 
eða hjátrúarbelg. Og þeim, sem nokkuð kann að 
vera ant um mig, get eg trúað fyrir þvi, að mér 
stendur alveg og nákvæmlega á sama um þá, sem 
nefna mig þeim nöfnum. Eg veit, að þegar sá 
sannleikur, sem eg held nú fram, verður búinn að 
ryðja sér rúm og heflr fengið á sig fullkomið vísinda- 
legt eða kirkjulegt innsigli, þá fara þessir menn að 
þvemeita næsta sannleikanum, sem komið verður 
með, af nákvæmlega jafn-staðföstum og sjálfbirgings- 
legum þverúðarhroka, eins og þeir neita dularfuUum 
fyrirbrigðum nú. Og út af dómum þeirra ber eg 
ekki neinn annan hug í brjósti en heldur tómláta, 
sæmilega þolinmóðlega og einstaklega notalega fyrir- 
litning. 

Þá er annar flokkurinn. Hann er ekki nærri 
þvi eins samkvæmur sjálfum sér eins og sá, sem eg 
hefl nefnt. Honum fer eins og nefndinni, sem 
Stephenson átti við. 8 mílur — það er hugsanlegt. 
En 80! Haldið þið, eg sé vitlaus? Þessir menn eru 
alls ekki sannfærðir um, að ekki kunni að vera til 
einhver dularfull fyrirbrigði. Þeir kunna jafnvel að 
vera alveg sannfærðir um, að þau séu til. En þeir 
eru jafn-sannfærðir um, að ekki geti orðið mikil 
brögð að þeim. Þeir geta trúað því, að borð geti 
komist á hreyflngu, án þess að beitt sé á það nokkuru 
afli, sem þeir þekkja. En þeir trúa því ekki, að það 
geti tekist upp í háaloft. Eða þeir trúa því, að 
borð geti tekist hátt upp — en maður? Það kemur 
ekki til nokkurra mála. Þeir kunna að geta triiað 
því, að svipur framliðins manns hafl sést allra- 
snöggvast. En að nokkuð það geti komið fyrir. 

sem skynsamlega verði skilið svo — með réttu eða 
röngu — að framliðnir menn geti komist í samband 
við jarðneska menn að staðaldri og hagað sér skyn- 
samlega í þeirri viðureign? Eruð þið alveg sjóðandi 
vitlausir? Eg er nú eldri en tvævetur! 

Eg sé ekki, að neitt meiri ástæða sé til þess 
fyrir mig að taka til greina þennan flokk manna en 
hinn. Sannast að segja flnst mér naumast orðum 
við þá eyðandi. Hugsanir þeirra eru svo grautar- 
kendar og þá vantar alt hugsjónaafl. Þeir 
hafa ekki skynsemi eða aðgæzlu eða hugarflug til 
þess að athuga það, að ef þeir þekkja ekki aflið, sem 
kemur borðinu á litla hreyflngu, þá er ekki á þeirra 
færi að skera úr þvi, hve rikt það afl getur orðið, 
né hverja hluti það getur flutt úr stað. Og ekki 
hafa þeir heldur hæflleika til þess að gera sér það 
Ijóst, að sjáist á annað borð svipur framliðins mannS; 
samkvæmt einhverju því lögmáli, sem þeir hafa 
enga hugmynd um, þá er hrein fásinna að fullyrða 
neitt um það að óreyndu, hver önnur fyrirbrigði 
kunna að geta gerst eftir þessu óþekta lögmáli. 
Þessir menn hleypa loku fyrir þekkingar-möguleik- 
ann alveg af handahófl. Þessir menn verða að sigla 
sinn sjó fyrir mér. Með þá er ekkert hægt að kom- 
ast að gagni, hvort sem er. Þeir geta ekki gripið 
nema hálfar hugsanir. Þeim fer eins og viUimanni, 
sem getur fengist til að trúa því, að gufuafl geti lypt 
örlítið upp loki á vatnskatli, en reka mann í gegn 
fyrir að telja þeim trú um þá vitleysu, að þetta afl 
geti flutt skip milli landa móti vindi og straumi.. 

Og svo stendur töluvert öðru vísi á fyrir mér 
og okkur öllum, sem erum að skygnast eftir dular- 
fullum fyrirbrigðum, heldur en á stóð fyrir Stephen- 

son. Hann var upp á nefndina kominn. Eimreiðin 
hans á járnbrautinní var ekki annað en hugsjón. 
Hann þurfti að fá fulltingi nefndarinnar til þess að 
fijá þá hugsión, annan veg en i anda. Hann var 
neyddur til að leita lags við hana og fá hana til að 
vera góða. Þess vegna gat hann ekki um meira en 
8 mílur. En við erum ekkert upp á þá komin, sem 
segja, að við förum með ósatt mál eða séum fá- 
bjánar. Ekki lifandi vitund. Við höfum séð og 
heyrt og fundið fyrirbrigðin án þeirra fulltingis. Og 
við gerura okkur örugga von um, að við fáum að 
sjá þau og heyra og íinna til þeirra enn betur eftir- 
leiðis, hvað sem þeir segja, eða gera, eða hugsa. 

Eg miða frásögn mína eingöngu við þá menn, 
sem ganga að því vísu, að eg segi ekki rangt frá. 
Við hleypidómalausa menn. Menn, sem hafa vilja 
og vitsmuni til að kannast við það, ekki eingöngu í 
orði kveðnu, heldur og í raun og veru, að þeir haíl 
ekki rannsakað alla leyndardóma tilverunnar. Menn, 
sem vilja fræðast. Menn, sem vilja fá að vita sann- 
leikann, allan sannleikann og ekkert annað en sann- 
leikann. Mér þættí mjög vænt um, ef slikum mönn- 
um gæti verið ánægja að frásögn minni, og hún 
gæti vakið hjá þeim nýjar hugsanir. 

En tvent er það, sem eg ætla séi'staklega að 
taka fram á undan fyrirbrigða-frásögninni. Annað 
•er það, að mér er ekki unt að segja frá nærri því 
^llum dularfullum fyrirbrigðum, sem fyrir okkur 
hafa komið. Það yrði alt of langt mál. En eg ætla 
að reyna að gefa ykkur hugmynd um, hvernig 
þau hafa þroskast, frá því að vera smávægileg að 
ytra áliti, þar til er þau komust í það horf, að 
önnur merkilegri hafa ekki gerst í sinni röð annar- 

staðar, svo mér sé kunnugt um. Hitt er það, að eg- 
^tla ekki að fara að halda fram neinni skýringu á 
fyrirbrigðunum, neinni kenningu um það, hvernig á 
þeim standi. Eg ætla að segja frá, svo Ijóst og rétt^ 
sem mér verður unt, en láta hvern algerlega sjáZf- 
ráðan um það, hverjar ályktanir hann dregur af 
því, sem eg hefi frá að segja. 



Byrjunar-fyrirbrigði. 

Eg ætla að byrja frásögn mína á því, er vií> 
lögðum út í tilraunirnar í októbermánuði i fyrra 
haust, nokkrir karlar og nokkrar konur; en eg ver^ 
auðvitað að fara fljótt yfir sögur. 

Okkur gekk stirt framan af. En við vissum af 
reynslu annarra, að ef við áttum að geta búist við* 
nokkurum árangri, máttum við gera ráð fyrir, að á 
þolinmæðina mundi reyna. 

Við byrjuðum auðvitað, eins og allir aðrir, með» 
því að skipa okkur kringum litið borð og styðja 
fingurgómunum á það. Fyrsta kvöldið varð árangur- 
inn enginn. Annað kvöldið komu töluverðar hreyf- 
ingar á borðið, og við fengum svör upp á spurningar 
okkar með einum borðfætinum. Við spurðum, hvort 
nokkurt okkar gæti skrifað ósjálfrátt. Því var játað. 
Við gengum á röðina, spurðum um hvert okkar eftir 
annað. Ung stiilka, sem nieð okkur var, átti að geta- 
skrifað. Við reyndum það. Hjá henni ritaðist ósjálf- 
rátt danskt kvenmannsnafn. Við vildum fá meira 
ritað. Þá var skrifað: »ikke mer«. Og eftir það 
hættu allar hreyfingar á borðinu, og ekkert skrifaðist 
frekara. Við settum þetta kvennafn og þessi dönsku 

orð í samband við það, að dönsk stúlka var við" 
borðið, önnur samt en sú, sem skrifaði. Ekkert 
kannaðist danska stúlkan við þetta nafn. 

Þá varð langt hlé. Við reyndum eitthvað 10 
sinnum, án þess að nokkuð tækist, og vorum farin 
að hugsa um að hætta alveg við þessar tilraunir. 
Þá fór borðið aftur að hreyfast, þegar á það var 
stutt, og eftir það var engum örðugleikum bundið a5 
fá það fyrirbrigði. Jafnframt tókst að fá töluvert af 
ósjálfráðri skrift, sérstaklega hjá þremur stúlkumy 
sem stundum voru með okkur. 

Við þessi byrjunar-fyrirbrigði heíi eg i stuttu 
máli þetta að athuga: 

Borðhreyfingamar voru mjög mismunandi, eftir 
þvi, hver þóttist valda þeim. Stundum voru þær 
stillilegar og gætilegar, stundum eins og gáskakendar. 
Ekki allsjaldan var beðið um skriflega, að leikið- 
væri á hljóðfæri, og þá sló borðið hljóðmálið með^ 
einum fætínum, venjulegast vandlega. Fyrir kom 
það, að borðið flutti sig um stofurnar svo langt, sem 
það komst, þegar á það var stutt. Stundum var því 
fleygt niður og það svo reist upp aftur, ef platan var 
snortin með flngurgómunum og fæturnir höfðu ein- 
hverju viðspyrnu. Sömuleiðis kom það fyrir, og var 
vandlega athugað, að borð, sem lá á gólflnu, drógst 
að flngrunum, sem við það komu. Þá gat að minsta 
kosti ekki verið um neina ýting að tefla. 

Af skriftinni virðist mér þetta helzt að segja: 
Hún var ekki allsjaldan gagnstæð vilja þess, er 
ritaði. Þar komu stundum fram áminningar, ávalt 
vinsamlegar, en alvarlegar, við ritarann. Og fyrir 
kom það, að rekist var i einkamálum manna, lagt 
kapp á að koma þeim í ákveðið horf, andstætt óskuni 

ritarans. En megnið af þessari ósjálfráðu skrift var 
ástúðarorð frá framliðnum mönnum til viðstaddra 
ástvina, og frásagnir um góða líðan. Fyrir kom það 
samt, að það væri alt annars eðlis, sem ritað var. 
Eétt til dæmis skal eg geta þess, að eitt kvöldið 
voru ritaðar afar-raunalegar og þunglyndislegar setn- 
ingar. Þær þóttist láta rita móðir, sem ekki vildi 
segja til sín, en kvaðst vera að leita að framliðnu 
barni sinu og sér væri meinað að finna það. 

Miðlarnir þreyttust töluvert á þessari skrift, og 
urðu brátt ófúsir á að fást við hana. Einna fúsust 
var ein stúlka. En eftir að hún .hafði nokkurum 
sinnum skrifað svona, var henni skriflega bannað að 
halda því áfram, vegna þess, að hún hefði ilt af þvi. 
Hún ætlaði að óhlýðnast því banni. En henni varð ekki 
kápan úr því klæðinu. Hvenær sem hún gerði til- 
raun í þá átt, hætti borðið að hreyfast eða dróst frá 
henni að hinum, sem með henni voru, og ekkert 
skrifaðist. Þegar hún slepti borðinu, komu hreyfing- 
arnar aftur. Svo hætti hún gersamlega við þær til- 
raimir. 

Margsinnis var reynt, hvort vitneskja gæti feng- 
ist, með borðhreyflngum eða ósjálfráðri skrift, um þau 
efni, sem miðlinum var ekki kunnugt um. Yflrleitt 
tókst það ekki. Og ekki var það örsjaldan, að alveg 
rangar fregnir voru fluttar. Nokkurum sinnum var 
samt ritað um sjúkdóm manns, sem heima átti langt 
héðan, og engum manni hér í bæ gat verið kunnugt 
um. Það sannaðist, að hann hafði verið veikur um 
þetta leyti. En meira var úr veikindum hans gert, 
en rétt var. 

Skriftin var ávalt skynsamleg og svörin hjá 
borðinu lika að öllum jafnaði. Að hinu leytinu varð 

ekkí séð, að neinn sérstakur vitsmunakraftur stjórnaði 
miðlunum við þessi byrjunar-fyrirbrigði. Hver kom 
•eftir annan og sagði til sin, eftir vild, að því er 
virtist. Oftast sögðu til sín ættingjar eða viair, en 
ekki samt eingöngu. Eg tek þetta fram til saman- 
burðar við það, sem siðar verður frá skýrt. 

öll fyrirbrigðin tjáðu sig stafa frá öðrum heimi. 
Sannanir fengust ekki fyrir því, eftir því sem eg lit 
á — ekki fyrir neinu öðru en því, að fyrirbrigðin 
stöfuðu frá einhverri meðvitund annari en venjulegri 
meðvitund þeirra, sem við voru staddir, og frá ein- 
hverjum krafti, sem verkað getur á líkamleg efni, 
öðrum en þeim, sem vér þekkjum. Mér þykir alls- 
endis ólíklegt, að um nokkura vísvitandi blekking 
hafi verið að tefla frá hálfu nokkurs manns. Að 
ððru leyti læt eg það alveg liggja milli hluta um 
þessi fyrirbrigði eins og önnur, hvaðan þau hafi verið 
runnin. 



Fyrstu fyrirbrigði hýá Indriða Indriðasyni. 

Með þessum byrjunar-fyrirbrigðum er ekki talið 
neitt það, er fyrir heflr komið i sambandi við Indriða 
Indriðason. Tilraunir voru gerðar með hann siðari 
hlutann i fyrra vetur og framan af siðasta sumri. 
Það kom í Ijós tafarlaust, er hann kom að borði, að 
hann olli miklum hreyflngum. Og hann skrifaði 
-ósjálfrátt, þegar er hann reyndi það. í fyrstu var 
fíkriftin ill-læsileg. En hún smáskýrðist. Og ekki leið 
langt um, áður menn urðu þess varir, að greiðara 
gekk með hann en nokkurn annan. Jafnframt veitt- 
iim við því eftirtekt þá, og höfum veitt því eftirtekt 

fram á þennaii dag, að ekkert heíir skrifast hjá hon- 
um, sem sannað heíir orðið að væri rangt. Þar á 
móti skrifaðist sumt hjá honum i fyrra, sem okkur 
þótti meira vert um en það/er aðrir skrifuðu. 

Einu sinni þóttist láta hann skrifa litgjörðar- 
maður, sem dáinn er fyrir nokkurum árumáVestur- 
landi. Hann kvaðst vilja láta »landa« sina vita^ 
hvernig sér liði nú. Svo gerði hann nokkura grein 
fyrir, hvernig sér hefði liðið i öðru lifi. Við fórum 
svo að spyrja hann um ýmislegt úr jarðnesku lifl 
hans. Indriði kvað sér ókunnugt um það alt, og 
okkur kemur ekki til hugar að rengja hann; vi5 
höfum aldrei orðið þess vör, að honum væri minsta 
launung á því, er hann vissi, og að einhverju leyti 
hefir staðið i sambandi við tilraunirnar; og margsinnis 
hefir staðið svo á, að honum hefði verið i lófa lagið 
að dylja okkur þess, ef hann hefði viljað. Sumuni 
spurningunum var svarað svo, að sá, sem spurður 
var, myndi ekki. öðrum var svarað rétt. En einn 
af þeim, seni viðstaddir voru, vissi, hvernig spurn- 
ingunum átti að svara. Loks spurðum við hann^ 
hvort hann myndi, hve mörg skip hann hefði átt, 
og hvað þau hefðu heitið. Hann kvað já við þvi- 
Sá, sem kunnugastur var, þóttist vita, að skipin 
liefðu verið þrjii, og hvað eitt þeirra hefði heitið. 
En nú var svarað, að skipin hefðu verið fjögur, og 
svo komu nöfnin á þeim. Þrjú þeirra gátuni við 
lesið, — þar var ekkert um að villast — en fjórða 
nafnið virtist okkur ólæsilegt. Ekkert nafnið stóð 
lieima við það, seni von var á. Maðurinn, sem 
mestan kunnugieikann haíði, gekk að því vísu, að- 
það væri rangt, sem skrifað liafði verið. Dagina 
eftir reyndist það alt rétt. Og þegar við vorum 

túnir að fá vitneskju um f jórða nafnið, sáum við, 
^ð tilraun hafði líka verið gerð til þess að skrifa 
það nafn rétt, þó að okkur tækist ekki að lesa það 
kvöldinu áður. 

Annars dæmis skal eg geta, sem gerðist í fyrra 
Tor og fer i sömu áttina. Um það leyti gerði vart 
við sig — ekki að eins hjá Indriða, heldur og hvað 
^ftir annað við tilraunir, þar sem Indriði kom 
livergi nærri — kraftur, sem nefndi sig Hrómund. 
Einu sínni skrifaði I. ósjálfrátt, hver þessi Hró- 
mundur væri. Hann hafði heyrt þann mann nefndan, 
«em átti að vera Hrómundur, en ekki heyrt þess 
:getið, að hann væri dáinn, og öUum öðrum viðstödd- 
um var ókunnugt um það. Daginn eftir fekst vit- 
iieskja um það, að maðurinn hefði látist f yrir ári norður 
1 Steingrímsíirði. 

Nú má auðvitað segja, að I. hafi sagt vísvitandi 
ósatt, enda er það handhægast og vafningaminst. 
Við, sem nú höfum fengist við tilraunir með honum 
meira en ár, erum sannfærð um, að hann hafi ekki 
sagt viljandi rangt frá. Og við getum betur metið 
likindin fyrir sannsögli hans en menn, sem ekkert 
þekkja hann — að eg nú ekki tali um þá menn, 
sem eru að ofsækja hann. Hitt getum við auðvitað 
ekkert fullyrt um, hvort hann kann að hafa heyrt 
mn skipin og andlát mannsins og gleymt þvi, en 
vitneskjan samt geymst í vitund hans og komið 
fram, þegar hann fór að skrifa ósjálfrátt. Þótt svo 
væri, er þetta fullmerkilegt. Það er merkilegt, að 
menn skrifl ósjálfrátt. Og það er enn merki- 
legra, að menn skrifi það ósjálfrátt, sem þeir hafa 
:gleymt. 

Mér finst rétt í þessu sambandi að geta um 
fyrirbrigði, sem eru þessum svipuð, en gerst hafa 
siðar og á alt annan hátt. 

Einu sinni í vetur, þegar I. var í miUibilsástandí 
svo nefndu (trance), gerði munnlega vart við sig 
kraftur, sem þóttist vera bóndi einn af Vesturlandi,, 
sem dáinn er fyrir eitthvað 8 árum. Einn við- 
staddur maður hafði heimsótt hann og spurði, hvort 
hann myndi eftir þvi. Gesturinn mundi það, kvaðst 
hafa farið ofan í hirzlu, sem hann tilnefndi, og lýsti 
því, sem hann hefði tekið úr henni. Alt stóð heima. 
Þegar þetta gerðist, átti miðiUinn heima langar leiðir 
þaðan, og það er nokkum veginn óhugsandi að* 
hann hafi nokkuru sinni fengið vitneskju um þessa 
smámuni. 

Þessi bóndi hefir nokkurum sinnum gert vart 
við sig upp á siðkastið. Eg segi: »Þessi bóndi«. 
Til þess að gera frásögnina einfaldari, geng eg að þvi 
visu í pessu erindi minu, að kraftarnir séu þeir, sem 
þeir þykjast vera, án þess eg fullyrði neitt um það^ 
í raun og veru. 

Annað skifti mintist þessi bóndi munnlega 1 
miUibilsástandi á bréf, sem hann hafði skrifað einum 
þeirra, er viðstaddir voru. Bréflð var ritað fyrir mörg- 
um árum, og efnið í þvi var viðkvæmt launungar- 
mál. Viðtakandi hafði farið leynt með bréfið og 
efni þess, og það var honum anhars úr minni liðið, 
þangað til nú var á það minst. Engin líkindi eru til 
þess, að miðillinn hafi nokkuru sinni fengið nokkura 
vitneskju um þetta bréf. 

í þriðja skiftíð mintist bóndinn á pilt, sem hefði 
verið hjá sér einn sumartíma fyrir mörgum árum- 
Miðillinn hafði heyrt getið um þá dvöl piltsins. Ea 

jafnframt tók bóndínn fram, hver hefði orðið sam- 
ferða piltinum á leiðinni til sin. Engin hkindi eru 
til þess, að miðlinum haíi verið kunnugt um þá 
samfylgd, enda þverneitar hann þvi, og enginn 
annar viðstaddur maður hafði heyrt hennar getið. 
Vitneskja heíir fengist um, að frá samfylgdinni var 
rétt skýrt. 

Ýms önnur atvik hafa komið fyrir þessu lik. 
Eg hefi valið þessi, af því að á þessum fyrirbrigðum 
er auðsær stigamunur, ef framburður miðilsins er 
tekinn trúanlegur — sem eg geri fyrir mitt leyti. Sé 
ekkert tekið til greina, hvaðan f yrirbrigðin sjálf segjast 
vera — þau tjá sig öU afdráttarlaust úr öðrum 
heiml — þá verður næst vegi að álykta, að mergui- 
Inn málsins í fyrstu tveim sögunum sé beint runn- 
inn úr vitund miðilsins, eins og eg mintist á. í 
þriðja dæminu verður vitneskjan að koma úr hug 
þess, sem við miðilinn talar. í f jórða dæminu sömu- 
leiðis, en þar er samt sá munur á, að vitund miðil- 
sins sýgur i sig gleymt atvik, einhverstaðar innan 
úr hugarfylgsnum þess, er vitneskjuna hefir. Og i 
fimta dæminu verður vitund miðilsins að sækja 
vitneskjuna lengra en til þeirra manna, sem við- 
staddir eru. 

Eg hverf þá aftur að ósjálfráðri skrift miðilsins^ 
en neyðist til að fara þar fljótt yfir sögu. Verð að 
láta mér nægja að taka þetta fram: 

Eg hefi fengið margfaida reynslu fyrir þvi, að 
hann veit ekkert, hvað hann skrifar, fyr en hann 
les það eða heyrir eftir á. Þrásinnis hefir hann 
ritað það, sem leynt hefir verið fyrir honum timun- 
um saman, og eins leyndarmál, sem hann heflr ekki 
viljað með nokkuru móti trúa neinum fyrir. Hann 

liefir oft rítað á þennan hátt langt mál í einu. Og 
efnið hefir verið orðað með mikiu meira hraða en 
honum er unt, þegar hann ritar á venjulegan hátt. 
Hann er með öllu óvanur ritstörfum, hefir ekki samið 
nema nokkur sendibréf á æfi sinni, og honum veitir 
það fremur örðugt. Aftur á móti kemur hann prýð- 
lega fyrir sig orði munnlega, og það, sem hann ritar 
ósjálfrátt, er miklu líkara þvi, sem hann talar, en 
því, sem hann semur skriflega. Oft er það fyrirtaks- 
smellið og orðfærið rammislenzkt stundum, en þess 
á milli gallar á málinu. En ávalt er það Ijóst og 
skilmerkilegt, sem hann skrifar ósjálfrátt. 



„MUIibiIsástand". 

Eg hefi nefnt millibilsdstand áður. Orðið í þess- 
ari merkingu er, eins og nokkur önnur orð, sem við 
notum, runnið frá þeim, sem nota talfæri I. I. til 
þess að tala við okkur, hverjir sem þeir eru, hvort 
sem þeir eru utan við hann eða þættir úr vitund 
sjálfs hans. Á útlendum málum er þetta ástand 
nefnt »trance«. Það kom fyrst fyrir laugardags- 
kvöldið fyrir páska i fyrra. Indriði var heima hjá 
mér og var að skrifa ósjálfrátt. Gáski var i honum 
nokkur og hann talaði með léttúð um þennan, sem 
væri ab láta sig skrifa. Það virtist tekið óstint 
upp og nú var skrifað: »Þú skalt ekki spotta mig«. 
Rétt á eftir var skrifað: »Nú skal Indriði falla i 
trance«. I. tók þvi fálega, hélt, að hann færi nú 
fiinna ferða. Þá var aftur skrifað: »Hann skaU, 
Hann lét þá undan. Ljósið var slökt, borð sett fyrir 
iraman sætið hans með kodda á og lítið borð hægra 

megin við hann með pappír og blýant. Hann lagði 
höfuðið fram á koddann og hafði mist meðvitundina 
eftir fáeinar mínútur. 

Áður en eg fer lengra i frásögn minni, ætla eg 
að minnast á þær iíkamlegar tryggingár, sem við 
höfum fyrir því, að hér sé i raun og veru um nokkurt 
óvenjulegt ástand að tefla, og að millibilsástandið sé 
ekki leikur einn. Miðillinn er svo viðkvæmur fyrir 
líkamlegum áhrifum, að afbrigðum sætir. Hann 
hrekkur við, líkt og rammfælinn foli, ef komið er 
nálægt honum óvörum, að eg nú ekki tali um það, 
ef komið er við hann. Við reyndum þegar í fyrstu, 
er þetta fyrirbrigði kom fyrir, að laumast að honum 
1 myrkrinu og stinga hann hér og þar á viðkvæmum 
fítöðum, og við höfum margsinnis reynt það síðan. 
Hann verður næstum því óður, ef þetta er gert við 
hann vakandi. En hann hreyfist ekki minstu vitund, 
þegar hann verður fyrir þessu i millibilsástandi. Auk 
þess hafa augnalokin verið tekin upp — þau eru 
ávalt harðlokuð, þegar hann er í þessu ástandi — 
og Ijós borið að sjáaldrinu. Við þá rannsókn hefir 
sannast, svo að þar geta ekki nokkur tvimæli leikið 
á, að maðurinn hefir verið meðvitundarlaus í þennan 
heim. Vitaskuld hefir ekki þessi rannsókn farið fram 
1 hvert skifti. En fyrirbrigðunum hefir verið ná- 
kvæmlega eins háttað, þegar rannsókn hefir farið 
fram, eins og þegar hún hefir ékki farið fram. Af 
þvi, meðal annars, ráðum við það, að millibilsástandið 
hafi aldrei verið uppgerð. Auk þess teljum við okkur 
hafa margfaldar tryggingar aðrar fyrir þvi, að milli- 
bilsástandið sé enginn leikur, eins og eg mun síðar 
vikja að. Við höfum engan skilning á því, að 
maðurinn gœti gert margt af því, sem hann gerir i 

l)essu ástandi, ef hann ætlaði sér að leika nokkum 
syikaleik. 

Þegar I. var kominn i miilibilsástand í fyrsta 
sinni, virtist svo, sem krafturinn, sem við hann var 
að fást, ætti mjög örðugt með hann. Hann skrifaði 
nokkurar setningar með hörðum rykkjum og stundi 
oft þungan og veinaði með köflum. Hann talaði vi^ 
einhvern, sem auðheyrt var, að honum fanst vera 
hjá álr, bað hann að fara ekki illa með sig og var 
með mótbárur móti því, sem honum fanst við sig 
sagt. Svo var hann vakinn eftir eitthvað tæpa 
klukkustund, að því er virtist af sama kraftinum 
eins og þeim, sem hafði svæft hann. Hann var 
vakinn fyrir tilmæli okkar; við höfðum aldrei séft 
þetta ástand áður og okkur var órótt. 

Þessum tilraunum var haldið áfram við og vi& 
langt fram á sumar. Eg skal nú leitast við að skýra 
i sem styztu máli frá því, hvernig fyrirbrigðunum 
var háttað þann timann. 

Sá, sem fyrst kom I. i millibilsástand, þóttist 
vera kvenvera, og hún fekst við hann öðrum fremur 
um tíma. Svo var að sjá, sem henni væri mjög ant 
um hann. Hún brýndi fyrir honum hvað eftir annað 
skriflega að leita drottins, gæta sin við heiminum og 
vanda framferði sitt. En hún kvartaði mjög undan 
því, að hún réði ekki við hann, og gæti ekki heldur 
afstýrt því, að þeir næðu valdi yfir honum, sem hún 
vildi ekki að væru við hann að fást. Einu sinni 
skrifaði hún, að nú gæti hún við ekkert ráðið, nú 
væri hann úr sinni ábyrgð og annar tæki við hon- 
um. í sama bili varð miðillinn ofsalega hræddur,. 
kiptist við hart og svo virtist, sem hann væri að 
verjast einhverjum. Rétt á eftir fór hann að skrifa, 

og þá þóttist Hrómundur sá vera kominn, sem eg 
hefi nefnt áður. Hann kom þá i fyrsta sinn. Nokk- 
urum sinnum kom hann eftir það, og miðlinum var 
ávalt mjög illa við þann gest. Yflrleitt bar mikið á 
hræðslu hjá miðlinum i millibilsástandi á þessu 
timabili. Hann þóttist sjá skuggaiegar verur, sem 
honum stóð mesti stuggur af, hrakyrti þeim á ýmsar 
lundir og oft skalf hann og nötraði, af hræðslu að 
þvi er virtist. 

Eftir skamman tíma tók að fullu og öUu við 
stjórninni á miðlinum sá, er þóttist vera afl hans, 
Indriði Gisiason frá Hvoii í Dalasýslu. Hann gat 
bráðlega farið að tala af vörum hans, þegar miðill- 
inn var í millibilsástandi, og að ýmsu leyti gekk 
liðugar, þegar frá leið. En yflrleitt varð ekki sagt, 
að framförin væri mikil. Miðlinum fanst tímunum 
saman, 'að hann væri einn, og undi því hið versta. 
Hann var oft í mjög vondu skapi, meðan svo stóð 
á fyrir honum, og létti þá á sér með óþvegnum 
orðum, sumpart um afa sinn, sem væri að fara 
svona með sig, sumpart um þá jarðneska menn, er 
honum fanst eitthvað fátt um. Yfirleitt var svo að 
sjá, sem hann væri fullur af þverúð við þá ósýnilega 
gesti, sem voru að nota hann. 

Svo virtist, sem afa hans væri það sérstakt 
áhugamál að koma með það, sem hann kallaði 
»sannanir«. Þær áttu aðallega að vera í þvi fólgnar 
að sinni að lofa okkur að sjá Ijós. Við það var 
hann að basla fram eftir sumrinu, og þrásinnis 
kvaðst hann yfirgefa sonarson sinn i þvi skyni að 
koma þeirri sönnun áleiðis. Stundum bjóst hann 
við þvi fastlega, að við hefðum séð þessi Ijós sín i 
það og það skiftið, og þegar við þrættum fyrir það, 

2* 

kendi hann um athugaleysi okkar. Ljós sáum víð 
aldrei. 

Þegar fram á sumarið kom, trénuðumst við upp 
á þessum tilraunum. Fyrirbrigðin virtust vera farin 
að standa i stað. Og miðlinum var óljúft að vera 
við þetta að fást. Hann hafði frá upphafl verið 
heldur ófús á það, þvi að hann kendi mikiilar þreytu 
af því. Hann fór að sofa illa á nóttunum, kvartaði 
oft um höfuðverk, hafði ekki stöðvun í sér til að 
lifa reglubundnu lífi og virtist vera til muna þung- 
lyndur. Við réðum af að hætta. gersamlega við 
allar tilraunir með þennan miðil, enda ráðgerði 
hann að fara af landi burt. 



Lyftingar. 

Sunnudagskvöldið 12. nóv. hófst enn nýtt tímabil 
i sögu tilraunanna. I. I. var þá staddur heima hjá 
tveimur kunningjum sínum hér í bænum. Þeir báðu 
hann að taka á borði. Það tókst þá bráðlega upp i 
háa loft, rakst upp í andlitin á þeim, sem við það 
stóðu. Þrír menn studdu þá fast ofan á borðið, en 
það lyftist upp engu að síður. Yfirleitt voru allar 
hreyfingar nú gerðar af miklu meira afii en nokkuru 
sinni áður. Nýr gestur þóttist vera kominn. Hann 
sagði til nafns skrifiega, en gaf í skyn, að það væri 
dulamafn. »Eg er að minsta kosti sá, sem gef ykkur 
högg og ljós«, skrifaði hann, þegar farið var að 
þaulspyrja hann um, hver hann væri. Meira sagði 
hann ekki af sjálfum sér að þvi sinni. 

Kvöldið eftir var gerð tilrann heima hjá mér. 
Við studdum fyrst höndúnum á plötu á litlu, léttu, 
þrifættu borði. Platan rakst upp í andlitin á okkur. 

Þá reýndum við að halda saman höndunum nokkuð 
fyrir ofan borðið, án þess að nokkur kæmi við það. 
Borðið iyftist upp jafn-hátt og áður. Næst reyndum 
við við nokkuð þungt stofuborð. Það var nokkurum 
sinnum reist upp á annan endann, án þess að nokkur 
kæmi við það. Svo var það aftur sett í venjulegar 
stellingar á sama hátt. Einu sinni lyftist þetta 
borð upp í loftið, svo að ailir fæturnir losnuðu við 
gólfið. 

Sams konar borðlyftingar komu fyrir nokkur 
kvöld. Og eg skUl táka það fram nú þegar, að siðar 
hefir kveðið meira að þeim við og við; en annars 
hafa þær örsjaldan komið fyrir. Tvivegis hefir það fyrir 
komið, að lítið borð, sem miðillinn hefir alls ekkert 
verið að eiga við, hefir tekið sig upp af gólfinu, og 
verið komið upp á annað borð, fyr en nokkurn varði. 
í annað skiftið var miðillinn vakandi, sat við annað 
borð, með tveimur öðrum mönnum og studdi hönd- 
unum á það. Þeir héldu allir saman höndunum, svo 
ekki er hugsanlegt, að miðiliinn hafi getað rétt hönd 
aftur fyrir sig. Þá tókst upp borð, sem var að baki 
hans, og kom upp á borðið, sem setið var við. í 
hitt skiftið var miðillinn í millibilsástandi, sat grafkyr 
og var að tala með annarlegum málrómi. Einn af 
þeim, sem viðstaddir voru, studdi handlegg á litið 
borð, sem var fyrir framan stól hans. Hann fann 
að borðið fór að hreyfast. Hann studdi þá fastar ú 
borðið, og varð forvitinn eftir því, hvað úr þessu 
ætlaði að verða. Borðinu var þá eins og kipt undan 
handleggnum á honum og rétt á eftir heyrðu menn, 
þegar það kora ofan á annað, stærra borð þar i stof- 
unni. Ljós var kveikt, til þess að athuga þetta. 
Þegar Ijósið var svo slökt, var borðið fiutt aftur á 

sama hátt^ þangað sem þaö hafði áður veríð. Þeir, sem 
viðstaddir voru, fullyrða afdráttarlaust, að það komi 
ekki til nokkurra mála, að miðillinn hafi getað flutt 
borðið sjálfur. Sú grein var fyrir þessu fyrirbrigði 
gerð, að ósýnilegir gestir hef ðu verið að reyna kraft, 
sem þeir ætluðu sér að nota. Nokkurum sinnum 
heflr það komið fyrir, að borð heflr komist á hreyf- 
ingu um hábjartan dag, þar sem miðillinn heflr verið 
inni, án þess að honum eða öðrum dytti nokkur 
tilraun í hug, jafnvel að lítið borð hafl flutt sig til 
hans nokkurn spöl eftir stofugólfl. Honum heflr þá 
verið ætlað að fara að skrifa. 

Eg vík þá aftur að fyrstu tílraunum okkar i 
nóvembermánuði. 



Högg. 

Þriðja tilraunakvöldið var millibilsástand heimt- 
að. Meðan á því stóð, kom fram nýtt fyrirbrigði: 
högg á vegg. Það kom margsinnis fyrir það kvöld 
og mörg kvöid þar á eftir. Þau færðu sig til, eftir 
því, sem við báðum um, heyrðust stundum uppí við 
loft, stundum neðar, og fluttu sig lika á annan vegg 
í stofimni, en ekki langt frá miðlinum. Fyrirbrigðið 
var þrásinnis athugað svo vandlega, að ekki getur 
komið til nokkurra mála, að miðiilinn hafl verið 
valdur að þeim höggum í venjulegum skilningi. 
Höggin voru, jafnframt ósjálfráðri skrift og tali i 
millibilsástandi, notuð til þess að játa eða neita 
spurningum okkar. Höggin voru oftast keimlikust 
því, sem drepíð væri á vegginn með hnúa. En eftir að 
farið var að nota sérstakan sal við tilraunimar, urðu 
með köflum miklu meiri brögð að þeim, — sérstak- 

lega eitt kvöldið. Þá voru lamin sterk högg á þilið 
milli myrkurbyrgisins og aðalsalsins uppi undir lofti, 
sem er 5 álnir frá gólfi. 

Smellir og Uös. 

Fjórða tilraunakvöldið komu tvenn ný fyrir- 
brigði. 

önnuð voru smellir i loftinu. Þeir voru líkastír 
þvi, þegar smelt er fingrum hátt, ef til vill þó öllu 
hvellari. Þeir heyrðust hér og þar um herbergið, 
þó að miðillinn sæti grafkyr. Þessir smellir komu á 
hverju kvöldi um nokkum tlma.. Sú grein var fyrir 
þeim gerð, að þeir kæmu fram við það, að einhver 
tegund af krafti frá okkur og krafti frá hinum ósýni- 
legu gestum rynni saman. 

Hin fyrirbrigðin voru Ijós. Eftir alt umstangið 
vorið og sumarið áður sáum við þau nú i fyrsta sinn 
8V0 vel, að ekki gátu tvímælí á leikið, — sáum hvað 
eftir annað glömpum bregða fyrir á þeim veggnum, 
8em miðillinn sat við, og stundum á fleiri veggj- 
um. Þessir glampar fóru mjög í vöxt kvöldin á 
•efitir. Þeir voru með nokkuð mismunandi lit, 
flumir mjög hvítir, aðrir aftur rauðleitari. Einu 
«inni voru talin 58 Ijós, meðan á tilraunafundi 
fltóð heima hjá mér. Þessir glampar voru með ýmsri 
lögun, sumir kringlóttir, aðrir aflangir. Þeir voru 
mjög misjafnir að stærð, sumir ekki nema svo sem 
þumlungur að þvermáli, aðrir einnar til tveggja álna 
langar Ijósrákir. Þetta er i stuttu málí af Ijósunum að 
flegja, meðan tilraunimar fóru fram i heimahúsum. En 
eftir að þær höfðu fengið húsnæði út af fyrir sig, 
íór Ijósagangurinn mjög vaxandi um nokkum tima. 

Þar kom nokkurum sinnum fram Ijósbreiða yfir mik- 
inn hluta þils, sem er 6 álna breitt og 5 álna hátt. 
Stundum var að sjá iikast nokkurs konar Ijósneti 
með hringmynduðum möskvum, dálítið dökkvari 
hringar utan um bjarta glampa. Aftur var birtan 
stundum óslitin, líkust bjarma frá miklum eldi. Þessar 
Ijósbreiður voru aldrei eins hvitar eins og smáljósin 
voru oft, heldur rauðleitari. Tvö kvöldin sást glögt 
maður standa i Ijósinu, freklega meðalmaður á hæð^ 
þreklegur, vel vaxinn, með breiðar herðar. Hann 
sneri bakinu að okkur. 

Nú verður sjálfsagt einhverjum fyrst að haida^ 
að það hafi verið miðillinn, sem við sáum þama i 
Ijosinu. Eg þori að fullyrða, að svo var ekki. Eg 
var þess fullvis, að minsta kosti annað ddftið, er 
þessi sýn sást, að miðillinn var úti i homi, slynjandi 
og háveinandi, einar 4 — 5 álnir frá þeim stað, þar 
sem við sáum manninn standa. Ljósagangurinn, eins 
og öll meiri háttar fyrirbrigðin, virtust ganga mjög 
nærri honum. Hann tók að stynja og kveina, þegar 
þau vora í aðsigi, og hélt því áfram, meðan á þeim 
stóð. Þau komu í skorpum, með hvíldum á milli^ 
og í hvildunum var miðillinn rólegur. Á eftir fund- 
unum kvaðst hann vera eins og lurkum laminn. 

Það mun nú eiga við, að eg minnist á, hverjar 
tryggingar við höfum fyrir því, aðrar en miilibils- 
ástandið sjálft, að miðillinn hafi ekki framleitt þessa 
glampa með einhverjum áhöldum. Fyrst er þá þess 
að geta, að mér er ókunnugt um, að nokkur þau 
áhöld séu til hér á landi, er varpi frá sér sama 
konar og jafn-margháttuðum glömpum eins og þeim^ 
sem við höfum séð. Eg hefi heyrt, að borið hafii 
verið út um bæinn, að I. hafi átt að nota rafnmagna- 

lampa, sem fást hér í búðum og hafðir eru til þes& 
að bregða upp skyndiljósi. Eg hefi einmitt sjalfur 
notað við tilraunirnar þá lampa, svo mér og öðrum, 
sem við tilraunirnar hafa verið að fást, er kunnugt 
um glampamuninn, sem þar er um að tefla, og að 
slik skýring er f jarri öUum sanni. í öðru lagi er 
þess að geta, að I. hefir dvalið á heimili minu siðan 
með desemberbyrjun, áður en mesti Ijósagangurina 
kom. Okkur er kunnugt um alt, er hann hefir með- 
ferðis, því að konan min lítur eftir þvi öllu. Hirzlu 
á hann enga aðra en kofort, sem hefir verið Isesingar- 
laust i allan vetur. Okkur er fullkunnugt um það^ 
að hann getur ekkert það geymt á heimili okkar^ 
sem hann dylji fyrir okkur. Og við höfum ekki 
heldur orðið þess vör, að hann hafi nokkuru sinni 
haft nokkura tilhneiging til þess. Og i þriðja lagi 
ætti það að taka af öll tvímæli, að vandlega hefir 
verið leitað á honum og eins í salnum sum þau 
kvöldin, sem mest hefir sést af Ijósunum. Eg hefi 
enga trú á þvi, að þeir menn, seni hafa verið með 
svikabrigzl í miðilsins garð séu þeim mun athugulli 
og skarpskygnari en við, sem f yrirbrigðin höfum séð, 
að þeir hefðu getað gert nokkura grein fyrir því, þó 
að þeir hefðu verið við staddir, hvernig maðurinn 
hefði átt að koma nokkurum svikum að við þessar 
Ijósa-sýningar. Og eg get ekki með nokkuru móti 
litið á þau brigzl annan veg en sem róg, af hverjum 
toga sem sá rógur er spunninn. 

Lyftingar á miðlinum. 

Tíu dögum ef tir að tilraunimar hófust aftur varð 
nýrra fyrirbrigða vart. MiðiUinn var þá í millibils- 

ástandí^ og fór alt i einu að kvarta uni; að nú ætti 
að fara að »draga sig«, Hann drógst svo aftur og 
fram gólflð endilangur. Þá urðum við vör við 
Imauk mikið með hann^ en gátum ekki greint til 
fulls, hvað væri að gerast. Eftir litla stund varð eg 
^ess var, að hnakkinn á honum hvildi á rönd á 
plötu á litlu borði fyrir framan mig. Annar við- 
ötaddur fann rétt á eftir, að fætumir á honum lágu 
uppi á stofuborðinu. Okkur var þá leyft að kveikja, 
og við sáum hann öll i þessum stellingum, enginn 
annar stuðningur undir honum. Jafnskjótt og við 
slöktum á eldspýtunni datt hann niður á gólf og 
velti um stofuborðinu í fallinu. Einn viðstaddur 
athugaði, að borðið reisti sig við aftur, án þess að 
nokkuð kæmi við það. MiðiIIinn kvartaði sárt undan 
meðf erðinni. Á þennan hátt byrjuðu lyftingar á miðUn- 
um, sem fengist var við nokkuð lengi. Meðan til- 
raunirnar voru i heimahúsum; rak hann stundum 
höfuðið hart upp í loftið, og kvartaði um eymsli i 
höfðinu^á eftír. Eðlilega var örðugt að verða þess 
fullvís, hvernig þessum lyftingar-fyrirbrigðum var l 
raun og veru háttað, vegna myrkursins. Eitt þeirra 
tókst samt að athuga vandlega. Legubekkur, sem 
miðillinn var í, tókst upp og kom í fangið á einum 
okkar. Maðurinn, sem fyrir honum varð, fann i 
sama bili, að miðiUinn lá í legubekknum. Hann 
hélt svo um miðillinn, þangað til legubekkurinn 
tókst aftur á loft og fluttist þangað sem hann hafði 
verið. 

Handleggshvarfið. 

Eg kem þá að því fyrirbrigðinu, sem dularfylst 
er og ótrúlegast þeirra, er f yrir okkm- hafa borið — 

«r mmtri handleggur miðilsim varð óskynjavlegur um 
stund. Fyrstu viðleitni i þá átt varð vart 18. des. MiðiU- 
inn var i millibilsástandi. Alt i einu fóru að heyrast 
brestir í handleggnum á honum. Og þá tautaði hann 
þetta, sem hér fer á eftir. Það var skrifað upp 
orðrétt jafnóðum og hann sagði það. 

»Æ, mér er að liða fyrir brjóst. Æ, þú ert að 
taka frá mér handlegginn. Eg er hjálparlaus. Er 
nokkur ykkar þama? Hvar er hann? Æ, mér er 
vamað alls. Hvar er hann?« 

Hann kallaði þá á mig, og eg spurði hann, hvort 
hann vissi af sér. Hann syaraði: 

»Já. En eg má ekki tala. Æ, það er hætta! 
Já, Já. Kveiktu! kveiktu! Höndin er farin! Æ, 
taktu af honum hníflnn«. Nú veinaði hann sárt og 
virtist ávarpa einhvem ósynilegan: »Eg skal aldrei 
halda upp á þig aftur. Nei, ekki með hnífinn!« 

Þá var sagt (á dönsku): »Vær nu stille«. 

I þvi bili fór að tala stjómandinn, sem eg mun 
fiíðar segja nákvæmara f rá og tekið hafði við miðlin- 
um i nóvember. »Hvað emð þið að bræða hér?« 
sagði hann. 

MiðiUinn: »Æ, komdu nú blessaður og sæll! 
Rektu þá burt! Þeir ætluðu að fara að drepa mig, 
þ^ar þú komst«. 

Stjómandinn: »Komið þið nú sæl! — Þeir vom 
eitthvað að teygja sundur á honum handlegginn. 
Þetta em smáæflngar, þangað til þeir gera það að 
íullnustu. Þeir vöktu hann; kunnáttuna vantaðí. 
En hann veit ekkert áf þessu eftir á. Það er ekki 
vert að láta hann vita af því, að það hafl átt 
að taka af honum höndina. Fyrsta skilyrðið er, 
að þið verðið ekki hrædd. Hann verður dofinn i 

hendinni, þegar hann vaknar, því Jensen tók hana 
úr liði«. 

Þar með virtist þeim tilraunaþætti vera loki& 
það kvöldið. Þar á eftir fór það fram, er nú skal 
greina, og ekki virtist standa í neinu sambandi við* 
tilraunina með handlegginn. 

MiðiUinn: »Það er gott að losna við þetta«. 

Þá er sagt á dönsku: »Vi skal tage ham helt 
op, hvis vi kan«. 

MiðiUinn: »Nei, nei, ekki þetta; eg fæ sinadrátt 
af því«. 

Stjórnandinn : »Sá hollenzki var að eiga vi& 
hann, æfa hann, ná úr honum krafti. Við þurfum 
mikla æflngu, til þess að alt komi að tilætluðum 
notum«. 

Rétt á eftir kom hristingur á borð og stóla, Ijóa 
og högg. 

Eins og þið haflð sjálfsagt tekið eftir, fanst 
miðlinum höndin vera tekin af sér. En gestirnir 
segja, að þetta hafi ekki verið annað en »smáæfingar« 
og að ekki hafi verið annað að gert en taka höndina 
úr liði. 

Daginn eftir skrifaði miðillinn heiraa hjá mér 
ósjálfrátt, en vakandi, alvarlegar áminningar um 
það, að á tilraunafundinum næsta kvöld yrðu menn 
að vera mjog rólegir og hafa hljótt um sig. Annars. 
gæti líf miðilsins verið í veði. »Óperation« ætti að* 
fará fram á honum, en hann mætti ekki fá neina 
vitneskju um það fyrirfram, svo hann kæmist ekkí 
í neina æsingu. 

Þá skal eg lofa ykkur að heyra það, sem gerð- 
ist á fundinum næsta kvöld (19. des.). Eftir venju- 
lega fundarbyrjun, söng frá okkur, bæn frá stjórn- 

andanum, virtist stjornandinn bregða sér burt stundar- 
kom. Svo segir miðillinn: 

»Komdu nú sæll og blessaður! Eg gleðst af að 
öjá þig koma. En hvað ætlarðu að gera við alla 
þessa hnífa? — Nei, nei, nei!« (Fer inn í byrgið). 
»Nei, nei, það má ekki«. 

Rödd stjórnandans: »Passið þið!« 

Nú heyrðust um stund kvalastunur frá miðlinum 
innan úr byrginu. Þá kemur hann fram úr byrginu 
og segir, eins og raunamæddur: 

• »Hvenær komið þið með hann aftur?« 

Þá kom miðillinn til mín — eg sat inst í saln- 
um — rétti mér tóma vinstri ermina á jakkanum 
flínum og sagði með rödd stjórnandans : »HaIdið þið 
hérna í, varlega! Það má þreifa með gætni«. 

Eg þreifaði og fann ekki vinstri handlegginn. 

Stjórnandinn : »Taktu jakkann og farðu varlega! 
'Taka hann hægramegin! — Eg læt hann fara fram 
fyrir; það er frekara hressandi loftið þar. Eg er 
hræddur um, ef hitinn verður of mikill, að honum 
blæði«. 

MiðiIIinn fór þá fram í autt herbergi, fram af 
salnum og var þar ofurlitla stund. Þá kom hann 
aftur inn og fór inn í byrgið. 

Þá var kallað á mig með rödd stjórnandans: 
»ViItu vita, hvort nokkuð blæðir úr neflnu á honum?« 
Eg spurði, hvort eg mætti þá kveikja á eldspýtu. 
»Já, en þið megið ekki hafa Ijósið Iengi«. 

Eg kveikti og sá, að ekkert blæddi. MiðiIIinn 
lá á hálmdýnu á hægri hliðinni inni 1 byrginu. Eg 
^thugaði aftur, hvort eg fyndi ekki handlegginn. En 
það fór á sömu leið. 

MiðiUinn: »Æ, hvert ætlið þið með hana? Hvar 
er hún?«. 

Stjómandinn: »Gáið þið nú vel að, hvort þi& 
sjáið nokkur fyrirbrigði fyrir framan hjá ykkur; vera 
mætti að sæist einhverju verkfæri veifað, svo sem 
eins og hendi frænda míns«. 

Við litum vandlega i kringum okkur út um sal- 
inn, en sáum ekkert. Þar á móti fundu tveir piltar 
kalda og mjúka hönd koma við andlitin á sér. 

Mér var enn boðið að þreifa um öxlina, og eg 
gerði það svo rækilega, sem eg gat, og fann ekki 
handlegginn. 

Stjórnandinn: »Þetta fáið þið að sjá með tím- 
anum í björtu. En af því að við erum svoddan við 
vaningar, þá getum við ekki komið því til leiðar 
nema svona. Hafið þið orðið vör við nokkuð? (Hon- 
um var sagt, hvers menn hefðu orðið varir). Já, 
hún var köld. Tóku þeir á henni? — Sökum þeirrar 
»óperatiónar«, sem hér hefir farið fram, má eg ekki 
hafa hann lengi. Honum verður kannske bylt við, 
þegar hann vaknar. Eg ætla að setja hana á svona,. 
án þess að afklæða hann áður. Það væri gott, að 
einhver væri við (inni í byrginu), þegar hann vakn- 
ar. Eg segi ykkur til, þegar eg er búinn að setja 
hann i sömu stellingar«. 

Nú fóru að heyrast brestir frá miðlinum, og jafn- 
framt heyrðist eins og væri verið að nudda hann. 
Rétt á eftir tók hann til máls með sínum eigin mál- 
rómi: 

»Æ, æ, hvar er eg? (Hann var spurður, hvort 
stjórnandinn væri viðstaddur). Eg veit það ekki. 
(Hvort honum liði ekki vel). Nei, mér er ilt i hend- 
inni. Hvar er eg? (Honum var sagt, hvar hann 

væri). Nei, ég er heima. Er eg löngu háttaður? 
Nei, eg er ekki þar. Það eru einhverjar tvær hræð- 
ur við öxlina á mér. Þeir eru hér hvor á móti öðr- 
um, eins og þeir séu að toga saman eitthvað. Það 
á eitthvað að fara að gera mér ilt. Eg er í svo' 
mikilli hættu. Þeir eru með opinn voða. Æ, kveikið 
þið. Nei, strax! Æ, reisið þið mig upp! Hver er 
að pikka i mig? Eruð þið að því? Hver er þá að 
því? — Æ, komdu nú sæll! Þú skilur mig eftir í 
þessum fanta-höndum!« 

Stjórnandinn : »Komið þið nú sæl! Nú fer eg 
að vekja hann. Hann verður kannske máttlaus i 
hendinni; en það verður ekki lengi. — Við erum 
nú með efri armlegginn; hitt er líflaust. Verið þið 
blessuð og sæl! Eg vona það takist vel. — Viljið 
þið láta fortjaldið fyrir, svo að hann verði orðinn 
kaldur áður?« 

Eftir dálitla stund vaknaði miðillinn og kvart- 
aði um dofa og máttleysi í vinstri hendinni, en var 
að öðru leyti heilbrigður. 

Þetta kvöld var ekki öðrum boðið að athuga 
fyrirbrigðin en mér einum. Eg fór ekki fram á það 
þá, því að bæði hafði svo rik áherzla verið á það 
lögð þá, að algerð kyrð yrði að vera í salnum, og 
svo virtist, sem sá hreimur væri í rödd stjórnandans, 
að hann væri dálítið smeykur um úrslitin. 

En kvöldið eftir (20. des.) kom sama fyrirbrigðið 
aftur. Eg ætla ekki að tef ja timann með því að f jöl- 
yrða um það. Læt mér nægja að geta þess, að þá 
var fyrirbrigðið athugað af 5 mönnum og hvað eftir 
annað kveikt á meðan. Þeim fór öllum eins og mér. 
Enginn fann handlegginn. En 3 fundarmenn fundu 
hönd strjúkast um andlitin á sér frammi i salnum, 
þegar miðillinn lá inni í byrgi. 



— 32 — 

Þetta fyrirbrigði kom enn fyrir löngu seinna i 
Tetur eitt kvöld, alveg að óvöru. Þá var það enn 
Athugað af 7 mönnum og hvað eftir annað i Ijósi. 
Eg var einn þeirra, og eg get sagt um sjálfan mig, 
að eg fekk þá öruggarí vissu en áður. Miðillinn 
stóð á gólfinu og eg strauk frá öxlinni niður eftir sið- 
imni og bakinu og eins að framan. Sömuleiðis strauk 
-eg hringinn i kringum hann, hátt og lágt um bolinn. 
Mér finst það blátt áfram hlægilegt að hugsa sér, að 
eg hefði ekki orðið var við handlegginn með jafn- 
vandlegri þreifingu, ef handleggurinn hefði verið þar 
i venjulegu ástandi, nema ef eg hefi á þeirri stundu 
orðið fyrir einhverjum dáleiðsluáhrifum, og þar hefir 
T-erið um skynvillu að tefla. Þá hafa allir hinir sex 
•orðið f yrir sams konar áhrifum, því að öll rituðum við 
í fundarlok undir vottorð þess efnis, að handleggurinn 
hefði ekki verið okkur skynjanlegur, og öll tjáðum 
við okkur fús til að staðfesta það vottorð með eiði. 

Eg veit ekki, hvort er dularfyllra, að við höf- 
um öll orðið f yrir sömu skynvillunni á þessari stund, 
eða hitt, að handleggurinn hafi í raun og veru 
óskynjanlegur orðíð. 

Ósýnílegir gestir. 

Það mun eiga við, að eg minnist nokkurum orð- 
iim á þá ósýnilega gesti, sem til okkar hafa komið 
mest í vetur, þó að mönnum sé að nokkru leyti 
kunnugt um það af blöðunum. Eg verð að láta mér 
nægja að minnast á þá tvo, sem við höfum haft 
mest saman við að sælda. 

Eg hefi getið þess, að nýr gestur hafi tekið við 
«t]ominni í nóvembermánuði. Hann heflr stjórnina 
enn. Hann segist vera Konráð Gislason prófessor, 



— 33 — 

afabróðir miðilsins. En vikum saman lét hann okkur 
leyna miðilinn því, hver hann væri, af ástæðum, 
•sem hann gerði grein fyrir. Hann heflr reynst stjórn- 
fjamur mjög, svo að sumum finst hann nokkuð ráð- 
rikur, jafnvel orð haft á því af öðrum ósýnilegum 
gestum. Hann sýnist hafa algert vald yflr því, hverjir 
fái að nota miðilinn, og undir hans stjóm heflr miðl- 
inum hórfið öll hræðsla við sýnir þær, er hann sér i 
inillibilsástandi. Fyrirskipanír hans eru ávalt mjög 
ákveðnar og hann finnur óspart að því, sem honum 
þykir ábótavant. Þegar hann vill fá einhverju fram- 
gengt, sækir hann sitt mál fast, en tekur samt stund- 
iim röksemdir annarra til greina. Málrómur hans er 
•dimmur og heldur óþýður. Hann gengur ríkt eftir 
ítlvöru við tilraunastarfið, en hefir jafnframt marg- 
sinnis tekið það fram, að lífsgleðin sé meira virði 
fyrir mennina, en þeir geti gert sér fulla hugmynd 
um, fyr en þeir séu komnir inn í annað líf. 

Áður en hann kom til sögunnar, kom engu okk- 
ar til hugar að hafa neinn trúræknisblæ á tilraun- 
unum. En skömmu eftir að K. G. kom til sögunnar 
f ór hann ýmist að fiytja bænir sjálfur í fundarbyrjun, 
eða láta aðra ósýnilega gesti gera það. Jafnframt 
tað hann okkur um sálmasöng. Til þess að hafa full 
not af frænda sínum sem miðli, kvað hann sér mikla 
nauðsyn á að breyta lunderni hans, einkum að inn- 
xæta honum bænarhug og uppræta hefndargirni. 
Hann lét það allskýrt uppi, sem hann hefði að frænda 
öínum að finna, en samt með varúð og ástúð. 

K. G. hefir ekki fært neinar sannanir fyrir þvi, 
að hann sé sá, er hann þykist vera. Hann segir, að 
fyrir sér hafi vakað, og vaki enn, að færa þá beztu 
sönnun, sem til sé, þá, að sýna si!g, eins og hann 

8 



— 34 — 

var í jarðnesku lífl. En það heflr honum ekki tek- 
ist. Þar á móti heflr einu sinni komið fram í Ijósi 
mynd, sem sá, er auga kom á hana, fuUyrðir, a,b 
hafl verið mjög lik K. G. Því miður kom ekki 
nema einn auga á myndina. Hann hafði aldrei séb 
mynd af K. G., en fann hana næsta dag (í 
þýzku útgáfunni af aldamótabók dr. V. G.) og þekti 
hana þá tafarlaust. K. Qr. segir, að endurminniijga- 
sannanir séu meiri örðugleikum bundnar, en við ger- 
um okkur að jafnaði í hugarlund. Mjög mikið gleým- 
ist af jarðneskum atvikum, þegar komið sé inn i 
annað lif. Og því, sem menn annars muna, hætti 
þeim við að gleyma, þegar þeir séu komnir i sam- 
band við miðilinn. Verkefnið verði þá tvöfalt og 
hvorttveggja af ar-vandasamt : 1) að halda endurminn- 
ingunum f östum ; 2) að stjórna miðlinum á þann hátt 
að koma endurminningunum óskektum gegnum heila 
hans og út af vörum hans. Þetta sé því örðugra^ 
sem ástand hins framliðna manns taki gagngerðum 
breytingum, meðan hann er í sambaníi við miðilinn. 
Auk þess sé kosturinn á að koma endurminninga- 
sönnunum að bundinn hinum og öðrum skilyrðum 
og vandkvæðum. Tíl dæmis að taka standi þeir 
betur að vígi, sem horflð hafl skyndilega burt af 
þessum heimi, en hinir, sem sætt hafl löngum andláts- 
aðdraganda, annaðhvort af sjúkdómum eða elli. Og 
að öllum jafnaði þurfl undirbúning undir og fyrir- 
höfn fyrir endurminninga-sönnunum, sem hann hafl 
ekki getað snúist við fyrir sitt leyti, því að mikið 
hafl frá hans hlið verið haft fyrir þeim fyrirbrigðumy 
sem fengist hafl, og meiru hafl honum ekki verið 
unt að koma í verk. Dálitlar tilraunir heflr hann 
gert til þess að sanna latínu-kunnáttu sina. Þó a5 

hann hafi þar komist skamt, eru þær tilraunir i mín- 
um augum allmerkilegar, með því að miðillinn kann 
ekki nokkurt orð i latínu. En að hinu leytinu heflr 
hann haldið uppi löngum samræðum við okkur um 
annað lif og guðfræðileg efni, samræðum, sem áreiðan- 
lega liggja utan við sjóndeildarhring miðilsins, þegar 
hann er í venjulegu ástandi, íslenzkan á viðræðum 
K. G. er ekki nema við og við svo góð, sem hún 
mundi hafa verið i jarðnesku lífi hans, sum orðtæki 
fyrirtaks-smellin^ en óhreint mál innan um, á sinn 
hátt Ilkt og þegar miðillinn ritar ósjálfrátt. 

Eftirfarandi grein er í stuttu máli fyrir þvl gerð 
af hinum ósýnilegu gestum: »Við hvíslum hugsunun- 
um inn i heila miðilsins, og getum gert það án þess 
að klæða þær í orðabúning, alveg eins og við get- 
um talað hver við annan á okkar tilverustigi, án 
þess að greining tungumálanna sé til fyrirstöðu. Sé 
nú valdið yfir miðlinum fullkomið, þá getum við til 
fulls ráðið því, hvern búning hugsanirnar fá, þegar 
þær koma fram af vörum hans. En sé stjórn okkar 
á miðlinum að einhverju leyti ábótavant, þá verður 
það miðiUinn, sem að meira eða minna leyti ræður 
búningnum, auðvitað því meira, sem við höfum minna 
vald yfir honum. Og svo áfátt getur stjórninni verið, 
að hugsanirnar sjalfar aflagist að meira eða minna 
leyti, þegar þær berast til ykkar«. 

Annar gesturinn, sem við höfum haft mest sam- 
an við að sælda, er norsJci lœTcnirinn, sem minst hefir 
verið á i Fjallkonunni. Eg ætla ekki að fara að 
endurtaka það, sem þar hefir verið sagt. Þegar 
lækninga-tilraunimar byrjuðu, spurðum við K. G., 
hvort hann væri einn um hituna, eða hvort hann 
hefði útvegað sér lækni. Hann gaf okkur í skyn, 

3* 

að hann hefði lækni, en vildi þá ekkert frekara fara 
út i þá sálma. Skömmu síðar heyrðum við miðilinn 
vera farinn að tala norsku inni í byrginu við ósýni- 
lega gesti. Þar á eftir gaf læknirinn sig fram við 
okkur, og hefir daglega, að kalla má, talað við okkur 
síðan. Hann var ófáanlegur til að segja, hver hann 
væri. En þá vildi einu sinni svo til, að K. G. nefndi 
hann, óvart að þvi er virtist, við lækninga-tilraun í 
heimahúsum. Hann flýtti sér að fara að tala um 
annaö, eins og hann væri að breiða yfir þessa vangá. 
Að eins einn þeirra, sem viðstaddir voru, tók eftir 
nafninu, og hann hafði ekki orð á, hvert nafnið væri. 
Nokkuru síðar bar svo til, að einn sjúklingur lá á 
legubekk í tilraunasal okkar og beið lækningatil- 
raunar. Legubekkurinn er rétt fyrir framan byrgið. 
MiðiIIinn var frammi í salnum i millibilsástandi. Þá 
segir sjúklingurinn: »Nú veit eg, hvað norski lækn- 
irinn heitir. Eg heyrði kallað á hann innan úr 
byrginu« (sem var mannlaust). Við báðum sjúkling- 
inn að nefna ekki nafnið. Sá, sem áður hafði heyrt 
það, gaf sig þá fram, og þeir tveir báru sig saman. 
Báðir höfðu heyrt sama nafnið. Læknirinn kallaði 
þá annan þeirra inn i byrgið, og kannaðist við nafn 
sitt, en bað að leyna því. Jafnframt sagði hann til 
sannindamerkis nokkur atriði úr hfi sínu. Alt hefir 
það reynst rétt. Enn fremur er þess að geta, að 
miðillinn kveðst margsinnis hafa séð lækninn í vöku, 
eins og ýmsa þá ósýnilega gesti aðra, sem við höf- 
um átt mest saman við að sælda. Hann segist þekkja 
þá í sjón jafn-vel eins og þá jarðneska menn, sem 
hann er samvistum við daglega. Af þeim manni, 
sem sagður er vera okkar »norski læknir«, er ekki 
til nema ein mynd hér i bæ, svo mér sé kunnugt. 

Engin minstu líkindi eru til þess, að miðillinn hafi 
nokkuru sinni séð þá mynd, þangað til hún var látin 
bera fyrir augu hans hér um daginn, án þess að 
honum væri sagt, í hverju skyni það væri gert. 
Honum varð tafarlaust að orði: »Þarna er myiid af 
norska' lækninum!«. Engin líkindi eru heldur til 
þess, að hann hafi haft neina vitneskju um neinn 
norskan lækni, enda þverneitar hann því. 

Þeir K. G. og norski læknirinn eru, að því leyti, 
sem við höfum getað orðið þeirra varir, jafn-ólíkir 
eins og tveir, alveg óskyldir, jarðneskir menn eru 
vanir að vera. Málrómurinn er allsendis ólíkur og 
viðmótið alt. Læknirinn er fyrirtaks-ástúðlegur, þýður 
og gamansamur. Hvað eftir annað hefir skoðanamunar 
kent hjá þeim, þó að þeir tali hvor um annan með mik- 
iUi lotningu. Fyrir hefir það komið, að ágreiníngurinn 
hefir verið svo mikiU, að læknirinn hefir lýst yfir 
því við okkur, að hann vildi enga ábyrgð hafa á 
tiltækjum K. G. og ætlaði ekki að vera viðstaddur. 
Honum hefir þá þótt of mikið á miðilinn lagt. Og 
svo hefir virzt, sem hann hafi haft á réttu að 
standa, — að áhugi K. G á því að koma fyrirbrigð- 
unum áleiðis hafi stundum verið meiri en samsvaraði 
kröftum og heilsu miðilsins. Um fieira hefir verið 
skoðanamunur hja þeím. En eg hefi ekki tíma til 
að fara frekara út í þá sálma. 

Læknirinn segist vitja sjúklinga sinna miðilslaust 
stundum. Fyrir hefir það komið, að hann hefir til 
sannindamerkis látið heyrast skýr högg í svefn- 
herbergjum þeirra um hánætur, og eins sagt frá því, 
er þar hefir þá gerst, og hvorki hefir verið á miðils- 
ins vitorði,. né nokkurs manns annars, nema þeirra, 
er þar hafa verið. 



— 38 — 

Tímanfl vegna get eg ekki skýrt frekar að þessu 
sinni frá þeim gestum, er komið hafa. Þeir hafa 
verið margir nokkuð, og þeir hafa allir verið með 
einstaklings-einkennum. Sumir hafa virzt vera í 
náinni og stöðugri samvinnu við K. G., aðrir hafa 
komið til þess að æskja fyrirbæna, enn aðrir til þess 
að kasta á okkur kveðju snöggvast, og nokkura kveðst 
K. G. hafa fengið, til þess að færa okkur endurminn- 
inga-sannanir. Málróm súmra höfum við þekt glögg- 
lega, þar á meðal manna, er miðillinn hefir aldrei 
séð á æfi sinni. Eins hefir miðiUinn lýst i millibils- 
ástandi framliðnum mönnum, sem hann segir vera 
viðstadda, og fuU vissa er fyrir, að hann hafi aldrei 
getað augum litið. 



Endurminninga-sannanir. 

K. G. hefir sagt aðalmarkmið sitt i vetur vera 
það að geta látið okkur sjá og tala við sig og aðra 
framliðna menn í líkamlegri mynd. Undirbúning 
þess sagði hann ýms hinna tilkomumeiri fyrirbrigða 
vera, svo sem lyftingarnar, Ijósaganginn, leikfimina, 
sem eg hefi ekki getað frá skýrt, og handleggshvarfið. 
Lengi hafði hann góða von um, að það mundi takast 
í vetur. En í febrúarmánuði veiktist miðillinn, og þá 
var okkur þegar gert viðvart um, að miðilsgáfa hans 
væri í hættu. Eftir það tókst ekki að sýna nein 
Ijós, þótt ítrekaðar tilraunir væru til þess gerðar. 
Og þar kom að lokum, að okkur var tilkynt, að 
allar »materiaIisationir« — og til þeirra eru bæði 
Ijósin og holdtekju-fyrirbrigðin talin' — yrðu að bíða 
betri tíma, þegar heilsa miðilsins hefði komist í betra 
horf. En jafnframt var þá horfið að öðru ráði — 



— 39 — 

J)ví, að leita lags við að færa okkur endurminninga- 
sannanir. Alkunnugt er, að það er sú tegund sannana, 
fíem brezka og ameríska sálarrannsóknafélagið hefir 
íengist svo mikið við, með Mrs. Piper sem miðil, og 
að það eru þær sannanir, sem gerðu að lokum dr. 
Hodgson 'og prófessor Hyslop að spíritistum, eftir að 
þeir höfðu um mörg ár verið mjög andvígir spíritism- 
anum og dr. Hodgson sérstaklega gert sér far um að 
sanna, að hann væri blekking ein. Eg get ekki 
með nokkuru móti gert nákvæma grein fyrir árangr- 
inum af þeim tilraunum. Sumpart vegna þess, að 
^að yrði alt of langt mál. Sumpart vegna hins, að stað- 
festingar-vitneskju verður að fá um sumt af öðrum 
landshomum, og þess heflr enn ekki verið kostur, því að 
fivo skamt er síðan, er þær tilraunir hófust. En það 
get eg tekið fram, að árangurinn hefir þegar orðið 
mjög merkilegur. Frásögnum hefir rignt kvöld eftir 
kvöld um efni, sem ekki er nokkur vegur að hugsa 
sér, að miðlinum hafi verið kunnugt um á venjulegan 
Mtt: um bæi, landslag, örnefni, viðburði, smámuni í 
•eigu framliðinna manna og þar fram eftir götunum. 
Mikið af þeim frásögnum hefir reynst rétt við rann- 
sókn; um sumt er ófengin vitneskja; en það er ekki 
teljandi, sem reynst hefir rangt. Engu auðveldara 
hefir reynst að fá réttar frásagnir um þau efni, 
öem viðstöddum mönnum hefir verið kunnugt um, 
•en um önnur, sem enginn viðstaddur hefir heyrt 
nefnd á nafn. 



Lækninga-tilraunir. 

Fáeinum orðum verð eg að vlkja að lækninga- 
tilraununum. En um þær verð eg að vera fáorður, 

eins og um endurminninga-sannanimar. Ekki vegna 
þess, að þar gæti ekki verið frá mörgu merkilegu. 
að skýra. Heldur vegna hins, að þetta er orðið sva 
langt mál. Og jafnframt vegna þess, að frá árangr- 
inum er ekki unt að skýra til fulls enn. Sumir 
sjúklingarnir virðast hafa orðið albata, en fuU reynsla. 
ekki fengin fyrir því, hve endingargóður batinn 
verður. Aðrir virðast vera á batavegi, og eðlilegast 
að bíða úrslitanna. Enn aðrir standa i stað, en ekki 
talið fullreynt enn. Þegar þess er gætt, að nær því 
eitigöngu hefir verið reynt við þá sjúklinga, sem 
ekki hafa getað fengið heilsubót hjá beztu læknum 
landsÍDS, þá ætti engan skynsaman mann að furðah 
á þvi, þó að um einhverja örðugleika sé að tefla. 
Eg geri ráð fyrir, að Tilraunafélagið muni gera 
árangurinn heyrum kunnan á sínum tima. Það heflr 
enga tilhneiging til þess að stinga neinu undir stóL 
i þvi efni. 

Að öðru leyti læt eg mér nægja að segja þetta 
af Isekninga-tilraununum. Þær byrjuðu á lækning- 
um á miðlinum sjálfum. Meðal annars heyrðum vi* 
þá í sambandshúsinu áslátt á brjóstið á honum,. 
nákvæmlega eins og rannsóknar-högg lækna. Vi* 
tókum um báðar hendurnar á honum. En höggin 
héldu áfram alveg eins eftir sem áður. Sams konar 
högg heyrðum við á brjóstinu á honum, þegar hann 
lii i millibilsástandi í rúmi sinu mikið lasinn. Sömu- 
leiðis kom þá alveg upp úr þurru sterkur ilmur frá 
höfðinu á honum. Það kemur ekki til nokkurra 
mála, að miðillinn hafl haft neitt meðal hjá sér, sem 
sá ilmur hafl getað stafað af. 

Um þessar mundir var það fært i tal við gestina 
i gamni, hvort þeir gætu ekki læknað aðra en mið- 

Uinn. Fyrst var svarað, að það mundu þeir ekki 
geta, nema unt væri að koma sjúklingunum 1 miUi- 
bilsástand. En'nokkuru á eftir fóru þeir að bjóðast 
til að gera tilraunir til lækninga á vakandi sjúkling- 
um. Þeir tóku það vandlega fram, að þeir vissu 
ekki, hvort það hepnaðist. Þetta væri ekki annað 
en tilraunir, og reynsluna vahtaði þá enn. En þeim 
þótti mjög sennilegt, að eitthvað gætu þeir læknað. 
Við sáum það daglega, að hér var að tefla um ein- 
hvern kraft, sem stýrt var af vitsmunum, hver sem 
nú sá kraftur var og hvaðan sem vitsmunimir stöf- 
uðu. Okkur þótti það ekki nein f jarstæða, að kraft, 
sem gat framleitt högg, fært hluti úr stað, sýnt l]o& 
og gert mannshandlegg óskynjanlegan, kynni að mega 
nota til lækninga. Okkur fanst, og finst enn, það 
blátt áfram skrælingjaháttur að reyna það ekki, þegar 
tilraun var á boðstólum. En miðlinum var þetta sár- 
nauðugt. Hann hafði enga trú á því, að þetta tækist, 
og hann gerði ráð f yrir, að þetta yrði gert að ofsóknar- 
efni gegn sér. Það hefði líka verið nokkuð undarlegt af 
honum að sækjast ef tir að fást við lækningar á ólækn- 
andi sjúkdómum. Og með einhverju öðru hefði verið 
hyggilegra að reyna að blekkja menn, ef um vísvit- 
andi blekking hefði verið að tefia. Aðdróttanir og ásak- 
anir í þá átt eru í augum okkar allra, sem kunnug 
erum málinu, jafnfávislegar eins og þær eru ómak- 
legar og illmannlegan Og eg vona, að flestir skyn- 
samir og óhlutdrægir menn muni líta svo á, þegar 
þeir hugsa sig um. 

í sambandi við lækninga-tilraunimar hafa komið- 
fyrir ýms merkileg fyrirbrigði, sem eg get borið um 
af eigin reynd. Meðal annars hefir ilmurinn verið. 
svo sterkur stundum af handleggjum og höndum 

miðilsinSy að hann hefir borist um allan tilraunasal- 
inn^ og þegar hann hefir snortið andlítin á mönnum, 
hefir ihnurinn af þeim haldist góða stund. Marg- 
sinnis hefir miðillinn verið rannsakaður vandlega á 
undan, svo að með öllu er fyrir það girt, að hann 
hafi getað haft nokkur ilmandi efni með sér. Allir 
viðstaddir hafa gengið úr skugga um ihninn, stund- 
nm 20 — 30 manns i einu. Og eftir að miðillinn 
hafði i millibilsástandi nuddað bakið á einum sjúk- 
lingnum, sá eg einu sinni, áaamt nokkurum mönnum 
^ðrum, um mikinn hluta af bakinu á sjúklingnum 
eitthvert efni, líkast storknuðum döggvum; sumstaðar 
var það hvítgráleitt, en sumstaðar brá á það græn- 
leitri slikju. Eg er þess fullvís, að miðillinn hefir 
hvorki haft það efni með sér, né haft neina hugmynd 
um, hvemig hann ætti að afia sér þess. 

Niðurlag. 

Eg ætla að láta hér staðar numið með frásögnina. 
Eg gæti sagt frá f jölda-mörgum fyrirbrigðum öðrum, 
sem eru alveg jafn-merkileg og jafn-dularfull eins og 
þau, er eg hefi minst á, fyrirbrigði, sem gerst hafa 
hæði í sambandi við 1. 1. og Guðmund Jónsson. Þvi 
að i sambandi við Guðm. J. hafa lika gerst, auk 
þess, sem skýrt hefir verið frá á prenti, ýms fyrir- 
brigði, sem eru með hínum merkustu, er gerst hafa 
af sama tægi nokkurstaðar í veröldinni. En eg get 
ekki með nokkuru móti skýrt í einum fyrirlestri frá 
Mu, sem fyrir okkur hefir komið. Og jafnframt 
geri eg mér i hugarlund, að þeir sem ekki sann- 
færast af því, sem eg hefi nú sagt, um það, að 
ýmislegt hafi fyrir okkur komið, sem vert sé að 

athuga, þeir mujii ekki fremur sannfærast^ þó að eg 
hafi þessa frásögn lengri. 

Eg hefi ókki verið að segja ykkur frá þessum 
fyrirbrigðum i þvi skyni að fá ykkur til að fallast á 
neinar kenningar um það, hvaðan þau stafi, eins og 
eg hefi áður tekið fram. Sjálf segjast þau stafa frá 
framliðnum mönnum. Það er mjög fjarri mér að lá 
J)að nokkurum, þó að hann eigi örðugt með að fall- 
ast á þá staðhæfingu. Eg er þess ekki fullvis, að 
nokkurum ykkar sé það i raun og veru Ijósara en 
mér, hve afarmiklum örðugleikum það er bundið að 
fá sannfæring fyrir því, að vér jarðneskír menn get- 
jxm komist i samband við framliðná menn. Staðhæf- 
ingin er svo gífurleg, eftir almennum hugsunum vor- 
nm svo afskaplega ótrúleg, og viðurkenning hennar 
hefir í för með sér svo gagngerðar breytingar á lífs- 
skoðun margra manna að minsta kosti, að eg finn, 
að það er ekkert annað en eðlilegt, að mannsandinn 
verjist henni i lengstu lög. Hann verst henni alveg 
eins fyrir því, þó að hún sé mesta gleðiefni mann- 
kynsins. Sumt getur verið svo gleðilegt, að það sé 
alveg ótrúlegt einmitt fyrir þá sök. Hvemig sem á 
málið er litið, er það þess eðlis, að mannsandinn 
heimtar hinar rikustu sannanir, og leitar skýring- 
anna hér í heimi, svo lengi sem þess er nokkur 
kostur i augum þess, er skýrínganna leitar. 

Skýringamar eru í stuttu máli þessar: Persónu- 
leikur mannsins er svo margþættur og hugur hans 
getur verið svo háður sjálfsblekking, að maðurinn, i 
fiérstöku ástandi, telji sjálfum sér trú um, að hann 
eé allur annar en hann er 1 raun og veru, hafi skifti 
á sjálfum sér og t. d. löngu framliðnum mönnum. 
Jafnframt er mannshugurinn gæddur hinum og öðrum 

dularöflum, meðal annare því að geta sogið í sig- 
vitneskju um hitt og annað frá fjarlægum stöðum og 
löngu liðnum tímum á einhvern alt annan hátt en meb 
skilningarvitunum. Og sjálfsagt eru þeir til, sem 
ætla, að mannshugurinn sé þvi afli gæddur, að annað- 
hvort geti hann fært hluti úr stað, framleitt högg,. 
Ijós og ilm, og gert útlimi á mönnum óskynjanlegay 
eða þá komið mönnum í það ástand, að þeir imyndt 
sér að þeir verði alls þessa varir, þó að engin breyt- 
ing verði annarstaðar en í vitund sjálfra þeirra — 
og að hann geti meira að segja komið í þetta ástand 
mönnum, sem ekki verða fyrir neinni breyting annarri,. 
meðan á þessari mikilvægu kynjabreyting stendur. 

Vitaskuld hafa þessar skýringar að kalla má vi5 
ekkert að styðjast. Þær eru nær þvi að öUu leyti 
gripnar úr lausu lofti. Og sérstaklega trúlegar finn- 
ast mér þær sannast að segja ekki. En séu þeir 
einhverjir hér, sem þykja þær trúlegri en hitt, að 
fyrirbrigðin stafi þaðan, sem þau þykjast stafa, þá 
kemur mér ekki til hugar að vera neitt um það ab 
fást. 

En tvent er það annað, sem eg held fram. 

Annað er það, að dularfull fyiirbrigði séu að 
gerast, — að nokkur sams konar fyrirbrigði hafi gerst 
hjá okkur í vetur, eins og þau, sem sumir af nafn- 
frægustu visindamönnum heimsins segjast hafa verið 
sjónarvottar að og telja stórmerkileg. Eg neita því 
gersamlega, að þeir, sem ekkert hafa við tilraunim- 
ar fengist og ekkert skyn bera á málið, hafi nokk- 
urn rétt til þess að bera á okkur nokkura ósannsögli 
eða fábjánaJegt athugunarleysi. 

Hitt, sem eg vil haMa fram, er þetta: Þeir menn^ 
sem eru að fást við rannsókn dularfullra fyrirbrigðay 

hafa svo ómótmælanlegan og skýlausan rétt til þess, 
að það er forsmán og svívirðing að gera það starf 
J)eirra að ofsóknarefni gegn þeim. Eg segi það ekki 
fyrir þá sök, að eg á hér sjálfm' hJut að máli. Eg 
veit og finn, að eg hefði haft drengskap til að segja 
]það, þó að eg hefði ekkert verið við þessar rann- 
fióknir riðinn. Fáist ekki full viðurkenning fyrir 
J)eim rétti hjá þjóð vorri, þá ættum við ekki að tala 
um andlegt frelsi hér á landi nema 1 hálfum hljóð- 
tmi og með kinnroða. 

Og einu atriðinu gæti eg reyndar bætt við. 
Meðan skýringar þeirra manna, sem ekki fallast á 
íið fyrirbrigðin stafl frá öðrum heimi, eru ekki senni- 
legri en þær, sem eg hefi þegar bent á, er það há- 
mark hrokans og sjálfbirgingsháttarins, að æpa að 
]þeim mönnmn, sem gera sér i hugarlund að fyrir- 
brigðin stafi þaðan, sem þau segjast stafa, og að 
dýrstu vonir mannsandans séu að fá staðfesting hér 
i heimi. 

